06/02/2015 | Administración LocalMunicipal
Santiago de Compostela
Departamento de Tráfico. Xestión de Multas
Edicto de notificación da resolución do recurso de reposición exp. CIR/973/2014

De conformidade co disposto no artigo 59.5 da Lei 30/92 de Réxime Xurídico das Administracións Públicas e do Procedemento Administrativo Común, intentada a notificación desta resolución por correo ó enderezo da interesada, non poido practicarse, polo que procede publicar a resolución no BOP de A Coruña; advertíndolle que esta resolución se publicará tamén no taboleiro de edictos do concello. O Concelleiro-Delegado de Mobilidade e Seguridade Cidadán, por delegación do alcalde, con esta data, dictou o seguinte Decreto: A Instructora do expediente sancionador de referencia CIR/973/2014, con esta mesma data, emite o seguinte informe: Visto o recurso de reposición interposto por DONA BLANCA FONTAIÑA DARGALLO contra acordo do Concelleiro Delegado de Mobilidade e Seguridade, de data 4 de decembro de 2014, polo que se acorda impoñer á interesada unha sanción pola venda de alcohol fora do horario permitido e sen autorización, se informa.- A interesada alega que non se produxo o feito que determina a infracción, pois non se produxo venda algunha, polo que non se obtivo contraprestación. Que para demostralo aportou tres declaracións xuradas das persoas presentes que, segundo manifesta, eran os seus amigos e non pagaron polas bebidas máis o que o prezo que a interesada pagou por elas. Alega tamén que non se remitiu copia da denuncia nin da ratificación posterior o que supón unha clara indefensión. Por outra banda, manifesta que a infracción se calificou como grave cando non se dan os supostos para elo, pois non houbo patrocinio, nin publicidade, nin promoción, nin siquera venda a menores pois os suxeitos a quen se lles entregaron as bebidas eran maiores de idade. En derradeiro lugar, alega que para o caso de que se entenda que houbo infracción sería en todo caso leve. En relación co alegado sinalar que: No acordo de incoación se fai mención expresa nos antecendes ó contido da Acta que determinou a incoación do expediente. Ademáis na notificación do acordo de incoación se fai mención expresa á posibilidade do interesado de ter acceso permanente ó expediente, en calquera momento procedimental e obter as copias que precise. E a maior abundamento, cando se notifica a Proposta de Resolución se informa á interesada do contido do ratificación e dos documentos que forman parte del expediente, concedéndolle un novo prazo de alegacións. Se a interesada tivera interés en ter copia dos documentos orixinais, tanto da acta como da ratificación, ou de calquera outro que forma parte do expediente podería acudir a consultalo as oficinas deste departamento en horario de atención o público ou solicitar copia por escrito de dita documentación, o que non fixo en ningún momento. Polo tanto, non pode entenderse que se produxera indefensión. En canto o fondo do asunto a denuncia formulada polos axentes da Policía Local, e o seu escrito de ratificación posterior constitúen proba de cargo legal e suficiente para acreditar a comisión da infracción e, por conseguinte, motivadora da incoación de expediente sancionador e imposición da multa. Ao terse ratificado os axentes nos exactos termos fácticos nos que foi estendida a denuncia, estímase innecesario unha terceira participación daqueles no expediente para reiterar o que xa fixeron constar por duplicado. O contido da denuncia considérase suficiente ao describirse o feito constitutivo do tipo infractor, con indicación do lugar e hora da comisión. Por outra banda, o concepto “venda” que recolle a Lei 11/2010 é na súa modalidade completa, non esixindo o tipo infractor a concorrencia de todos os seus elementos para considerar a conduta da interesada constitutiva daquela, xa que igual que sucedería nun establecemento a lei persegue e castiga a intención do oferente sen necesidade de que a mesma chegue a consumarse; o que explica, por exemplo, que se sancione a venda ou intención, pero non a adquisición. Tendo en conta que a interesada recoñece ter cobrado ós interesados o importe das bebidas, independentemente de que elo supuxera ou non algún beneficio, xa supón un acto de venda ós efectos da norma. Con respecto á inadmisión da proba testifical proposta pola interesada, a proba testifical non se considerou necesaria pois neste suposto o instrutor coñece e acepta de antemán o que van a declarar é ese convencemento das testemuñas –cuxa relación coa interesada réstalles credibilidade- coincida coas auténticas intencións desta, que era vender as cervexas na vía pública. En definitiva, por moi certa –polo seu convencemento- que fose a declaración, esta non desvirtúa a proba de cargo. En canto a aplicación da Lei 11/2010, efectivamente esta responde a unha finalidade concreta, como recolle a súa exposición de motivos. Pero non é menos certo que xunto aos tipos infractores específicos para menores de idade (dende a ausencia de carteis nos establecementos ata a efectiva venda de alcohol), a Lei 11/2010 tipifica e sanciona outras condutas relacionadas co consumo de alcohol –como é o presente caso- que non precisa o concurso de menores de idade. Así claramente o apartado 13 do artigo 15 que tipifica a infracción está dirixido a calquera consumidor, toda vez que non tería sentido limitar o horario de venda de alcohol a menores, cando xa existe unha prohibición xenérica que prohibe esta actividade con carácter xeral, en calquera suposto. A respecto da cualificación da infracción como grave, non foi unha decisión da instructora o do órgano competente para resolver senon unha determinación legal, o artigo 23 da Lei 11/2010, de 17 de decembro cualifica as conductas tipificadas no artigo 12.15 como infracción grave, o sinalar: Constitúen infraccións graves: o incumprimento das prohibicóns e limitacións contempladas no artigo 15 da presente lei. A vista do exposto, proponse, REXEITAR o recurso de reposición interposto. Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernación do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para dictar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de10 de xullo de 2014, o Alcalde delega no concelleiro que asina a competencia que se interesa. A delegación de competencias comprenderá a facultade de resolver os recursos de reposición contra os actos dictados polo órgano delegado. Vistos os preceptos anteriormente citados e demáis normativa de pertinente e xeral aplicación. REXEITAR o recurso de reposición interposto por DONA BLANCA HUSSAM GUILLEMI ROGUERA contra acordo do Concelleiro Delegado de Mobilidade e Seguridade, de data 4 de decembro de 2014, polo que se acorda impoñer á interesada unha sanción pola venda de alcohol fora do horario permitido e sen autorización, o 30 de maio de 2014 na Rúa Xelmirez c/v Rúa da Conga, en base ás consideracións que constan no informe da instructora, transcrito neste acordo. Notifíquese o presente decreto ós interesados e ós demais negociados, seccións ou servizos correspondentes. Notifícolle para o seu coñecemento que este acto pon fin á vía administrativa e que contra el cabe presentar recurso potestativo de reposición perante o mesmo órgano que o dictou, no prazo de UN MES a partir desta notificación, ou ben impugnalo directamente, no prazo de DOUS MESES directamente ante o Xulgado do contencioso-administrativo de Santiago de Compostela sito no edificio dos Xulgados, rúa Viena s/n – Fontiñas. De presentar recurso de reposición, o prazo para recorrer en vía contencioso-administrativa será de DOUS MESES a contar dende o día seguinte ó da recepción da notificación da resolución expresa do recurso de reposición, ou de SEIS MESES a contar dende o día seguinte a aquel no que o recurso de reposición debe entenderse presuntamente rexeitado. Presente a documentación, alegacións ou recurso CUNHA FOTOCOPIA DO PRESENTE ESCRITO ou faga referencia ó número do expediente. Consonte o disposto na Lei orgánica 15/1999, do 13 de decembro, de protección de datos de carácter persoal, os seu datos serán tratados de xeito confidencial. Poderán ser incorporados ós ficheiros do Concello de Santiago relacionados con este trámite, coa finalidade de utilizalos para as xestións municipais derivadas deste procedemento. En calquera momento poderá exercitar os dereitos de acceso, cancelación, rectificación e oposición comunicándoo mediante escrito que deberá presentar no Rexistro Xeral do Concello. Santiago de Compostela, 19 de xaneiro de 2015 O VICESECRETARIO P. D. A Xefa do Servizo Asdo: María Moreno Berguer